Author: dvelkovska

KUVENDI I REPUBLIKËS SË MAQEDONISË
- BE QENDRA E KUVENDIT -

BE LAJME nëntor 2014
EUC-numër 5/2014

SISTEMI I RI I VOTIMIT NË KËSHILLIN E BASHKIMIT EVROPIAN

Përmbajtja e lajmeve:

Sistemi i ri i votimit në Këshillin e BE-së	1
Çështjet evropiane në Kuvendin e Republikës së Maqedonisë	2
Parashikimi ekonomik i vjeshtës i Komisionit Evropian	3
Promovimi i ueb portalit për peticione në Parlamentin Evropian	3
Vendet-anëtare të BE-së mund ta kufizojnë përdorimin e OMGJ-së	4
Hulumtimi përgjegjës dhe inovacionet	4
Strategjia e Bashkimit Evropian për Rajonin e Adriatikut - të Jonit	5
Hungaria fut tatime të reja	6
Kalendari i BE-së, dhjetor 2014

Çështja e miratimit të vendimeve paraqet njërën ndër çështjet më të mëdha politike në organizimin e Bashkimit Evropian. Prej 1 nëntorit të këtij viti, hynë në fuqi dispozita të rëndësishme të Marrëveshjes së Lisbonës, të cilat i referohen ndryshimit të sistemit të votimit të vendeve-anëtare në Këshillin e BE-së. Me sistemin e ri futet votimi sipas parimit të shumicës së dyfishtë, u jep peshë më të madhe anëtarëve me popullsi më të madhe.
Deri më 31 mars 2017, secila nga vendet-anëtare të BE-së mund të kërkojë të miratohet vendimi në pajtim me rregullat paraprake. Sistemi i deritanishëm nënkuptonte ndarjen e votave të anëtarëve në pajtim me numrin e popullsisë, por me përshtatje që shkaktoi përfaqësim të madh të vendeve-anëtare të vogla.
Deri më tani në Këshillin e BE-së, që të miratohet vendimi me shumicë të kualifikuar nevojiteshin 74% apo 260 prej 352 votave të vendeve-anëtare. Katërshja e madhe: Gjermania, Franca, Britania e Madhe dhe Italia, disponuan me 29 vota, Polonia dhe Spanja me nga 27 vota, vendet me mesatare të mesme të popullsisë nga 7-14 vota, kurse vendet më të vogla, si Malta dhe Luksemburgu me nga 3 vota.
Që të miratohet vendimi me shumicë të kualifikuar në Këshill, prej 1 nëntorit të këtij viti do të nevojitet të sigurohen vota prej së paku 55% të vendeve-anëtare që paraqesin 65% të qytetarëve të BE-së.
Pritjet janë se me këtë sistem të votimit do të lehtësohet procesi i miratimit të vendimeve në Këshill, si dhe se do t’u jepet peshë më e madhe anëtareve të mëdha. Prej 1 nëntorit, Gjermania, Franca, Britania e Madhe dhe Italia kanë së bashku 54% vota, në vend të 33% deri më tani. 13 vendet-anëtare të reja që u aderuan në BE në 10 vitet e fundit dhe të cilat deri më tani disponuan me një të tretën e votave të përgjithshme në Këshill, tani do të kenë një të pestën e votave apo 21%.
Që të bllokohet miratimi i një vendimi, së paku 4 vende-anëtare që paraqesin 35% të popullsisë duhet këtë ta kërkojnë. Vendet nga Grupi i Vishegradit (Polonia, Çekia, Sllovakia dhe Hungaria) deri më tani disponuan me 2/3 e votave (58 nga 92) të nevojshme për bllokimin e vendimit. Tani me sistemin e ri paraqesin 35% të popullsisë në BE, përkatësisht 64 milionë nga 179 milionë qytetarët e nevojshëm. Me sistemin e ri do të jetë më vështirë të bllokohen ligjet nga sfera e energjetikës apo ndryshimeve klimatike, siç ishte rasti deri më tani me Poloninë.
Pas lobimit të fuqishëm të Polonisë, është futur mundësia që vendet që paraqesin 55% prej 35% të banorëve të BE-së apo 19,2%, mund t’i suspendojnë negociatat për ndonjë çështje, me qëllim të arrihet kompromisi. Mbetet në të ardhmen të shihet se sa shpesh do të shfrytëzohet kjo klauzolë.
Vendet-anëtare më të vogla tani mund të realizojnë ndikim më të madh përmes Parlamentit Evropian ku kanë 44% të vendeve, kurse në Këshill disponojnë me 30% të votave.
Sipas analistëve evropianë, Këshilli i BE-së tani do të jetë më dinamik, sepse më lehtë do të mund të arrijë marrëveshje apo të bllokojë ndonjë vendim, kurse vendet-anëtare të mëdha, para se gjithash, Gjermania, tani me të vërtetë do të "menaxhojnë".
http://www.euractiv.com/sections/eu-priorities-2020/new-council-voting

Faqe #

KUVENDI I REPUBLIKËS SË MAQEDONISË
- BE QENDRA E KUVENDIT -

ÇËSHTJET EVROPIANE NË KUVENDIN E REPUBLIKËS SË MAQEDONISË

«...Fakti se në debatin e sotëm publik janë ftuar përfaqësuesit e parlamenteve nacionale të rajonit, tregon se ne si Parlament, por edhe si shtet, shumë qartë e manifestojmë përgjegjësinë tonë dhe kontributin tonë për realizimin e perspektivës evropiane të rajonit... Kuvendi i Republikës së Maqedonisë deri më tani tregoi se di dhe mund të ndihmojë në realizimin e IPA Programit. Si Parlament, ne edhe në të ardhmen do të vazhdojmë përmes procesit ligjvënës dhe reformues të krijojmë kushte për shfrytëzim efikas të mjeteve nga fondet IPA 2...«
Fjalimi i kryetarit të Kuvendit, z. Trajko Veljanoski, në debatin publik i përkushtuar IPA 2.

Këshilli Nacional për Eurointegrime në mbledhjen e mbajtur më 12 nëntor të këtij viti e shqyrtoi Raportin për aktivitetet e realizuara nga Programi nacional për miratimin e të drejtës së Bashkimit Evropian (NPAA) - revizioni 2014, për periudhën prej 01.07.2014-30.09.2014 dhe Planin e aktiviteteve të Këshillit Nacional për Eurointegrime për realizim për periudhën nëntor 2014-nëntor 2015. Në mbledhje morën pjesë përfaqësuesit e Delegacionit të BE-së në Republikën e Maqedonisë dhe Ambasadës së Republikës së Italisë në Republikën e Maqedonisë.
Raporti për aktivitetet e realizuara nga NPAA-ja - revizioni 2014 për tremujorin e tretë të vitit, u prezantua nga dr. Fatmir Besimi, zëvendëskryetar i Qeverisë së Republikës së Maqedonisë i ngarkuar për çështje evropiane. Këshilli ishte informuar për aktivitetet e ndërmarra pas marrjes së Raportit të Komisionit Evropian për progresin e Republikës së Maqedonisë për vitin 2014.
Janë përkufizuar sferat prioritare dhe këto janë përfshirë në përgatitjen e NPAA-së për vitin 2015: dialogu politik, gjyqësia, liria e të shprehurit dhe mediet, marrëdhëniet ndëretnike, marrëdhëniet e mira fqinjësore, bashkëpunimi rajonal.
Këshilli Nacional për Eurointegrime miratoi Plan të aktiviteteve për realizim për periudhën nëntor 2014 - nëntor 2015, në të cilën, mes tjerash, gjatë vitit të ardhshëm planifikohet organizimi i debateve publike për temat dhe prioritetet kryesore nga agjenda evropiane e Republikës së Maqedonisë.
http://www.sobranie.mk/2014

Komisioni për Çështje Evropiane më 17 dhe 18 nëntor 2014 në Kuvendin e Republikës së Maqedonisë organizoi debat publik me temë IPA-2 për periudhën 2014-2020 me perspektivat dhe mundësitë për shfrytëzim. Në 2 panele, të përkushtuar "IPA 2- perspektivave dhe mundësive për Republikën e Maqedonisë" si dhe "Këmbimit të përvojave dhe praktikave në vigjilje të IPA 2 në vendet e Ballkanit Perëndimor", u mbajtën më tepër prezantime dhe u realizua një debat i gjerë. Në debatin publik morën pjesë anëtarët e Komisionit për Çështje Evropiane, Këshillit Nacional për Eurointegrime, Komisionit për Politikë të Jashtme dhe komisionet tjera të Kuvendit, anëtarët e KPP-RM dhe BE, përfaqësuesit e ambasadave të BE-së në Republikën e Maqedonisë, dhe të sektorit civil. Në debatin publik nga përfaqësuesit e parlamenteve nacionale të Ballkanit Perëndimor u prezantuan përvojat e deritanishme nga shfrytëzimi i IPA 1, si dhe mundësitë për shfrytëzim të instrumentit të ri paraaderues që ka të bëjë me periudhën 2014-2020. Me rastin e debatit publik, Komisioni për Çështje Evropiane miratoi rekomandime.
Komiteti i Përzier Parlamentar i Republikës së Maqedonisë dhe Bashkimit Evropian, më 26 dhe 27 nëntor të këtij viti, në Parlamentin Evropian në Strasburg, e mbajti Mbledhjen e 12-të, ku u këmbyen mendimet për marrëdhëniet ndërmjet Republikës së Maqedonisë dhe Bashkimit Evropian, si dhe debati për situatën politike aktuale në shtet pas zgjedhjeve të parakohshme parlamentare, pastaj për sundimin e të drejtës, reformat në gjyqësi dhe administratë, luftën kundër korrupsionit, për lirinë e të shprehurit dhe mediet, ngjarjet ekonomike dhe financiare, si dhe për marrëdhëniet e mira fqinjësore dhe bashkëpunimin rajonal në kontekst të PBEJL-së.

Faqe #

PARASHIKIMI EKONOMIK I VJESHTËS I KOMISIONIT EVROPIAN

Në parashikimin ekonomik vjeshtor të publikuar më 4 nëntor të këtij viti, Komisioni Evropian i zvogëloi parashikimet e rritjes ekonomike për vitin 2014. Për 28 vende-anëtare të Bashkimit, parashikimi i rritjes është zvogëluar në 1,3%, nga ato të parapara paraprakisht 1,6%. Për vitin 2014 në vendet e eurozonës pritet rritja të jetë 0,9% në lidhje me rritjen e paraparë prej 1,2% në gjashtë muajt paraprak. Nuk janë më të mira aq parashikimet për vitin e ardhshëm, kur pritet rritje prej 1,5%, kurse në eurozonë 1,1%.
Komisioni Evropian parasheh aktivitete të përshpejtuara ekonomike në vitin 2016, përkatësisht rritje ekonomike prej 2%, kurse në eurozonë 1,7%. Forcimi i sektorit financiar duhet të kontribuojë për zmadhimin e rritjes, kurse priten edhe rezultate nga zbatimi i reformave strukturore.
Sipas analizave, gjendja ekonomike dhe punësimi nuk përmirësohen mjaft shpejtë. Komisioni mbetet i përkushtuar në planin investues prej 300 miliardë euro për mirëmbajtjen e mëkëmbjes ekonomike.
Sipas vlerësimit të Komisionit, rritja e dobët ka të bëjë me performansat e këqija të ekonomive evropiane, me përjashtim të Britanisë së Madhe dhe Spanjës. Për vitin 2014, pritet ngecja e mëtejshme e rritjes në Francë, rënie të aktiviteteve ekonomike në Itali.

Për Gjermaninë si ekonomi më e fortë evropiane, deri në fund të vitit pritet ngecja, përkatësisht rritja do të vazhdojë gradualisht. Si rreziqe të rritjes evropiane, theksohen tensionet gjeopolitike, rreziqet për zbatimin e reformave strukturore kryesore dhe ndjeshmëria e tregjeve financiare.
Përmirësimi i gjendjeve në tregun e punës pritet për disa vite. Komisioni vlerëson se është kufizuar hapja e vendeve të reja të punës dhe se shkallët e papunësisë janë zvogëluar pak. Komisioni parashikon se shkalla e papunësisë në BE në vitin 2016 do të bie në 9,5%, kurse në eurozonë në 10,9%. Në vitin 2014, inflacioni do të mbetet në nivel të ulët 0,6%, pritet se mund të rritet me forcim gradual të aktiviteteve dhe fitimeve ekonomike. Sipas parashikimeve të Komisionit, inflacioni në vitin 2015 pritet të jetë 1%, kurse në vitin 2016 do të jetë 1,6%. Dhe më tutje pritet zvogëlimi i deficitit në dy vitet e ardhshme si rezultat i forcimit të rritjes ekonomike. Në vitin 2014, deficiti duhet të zvogëlohet në 3% të BPV-së, kurse në eurozonë në 2,6% të BPV-së. Në lidhje me borxhin e BE-së, në vitin 2015 pritet të arrijë 88,3% apo 94,8% të BPV-së.
http://ec.europa.eu/economy_finance/eu/forecasts/2014_autumn_forecast_en.htm

PROMOVIMI I UEB PORTALIT PËR PETICIONE NË PARLAMENTIN EVROPIAN

Secili qytetar i Bashkimit Evropian ka të drejtë të komunikojë me Parlamentin Evropian, në rast kur bëhet fjalë për zbatimin e të drejtës së BE-së apo me kërkesë për Parlamentin të miratojë pozitë apo qëndrim për çështje të caktuar. Me qëllim procesi të bëhet më i lehtë dhe më transparent, në nëntor të këtij viti u promovua ueb portali për peticione në Parlamentin Evropian.
Përmes ueb portalit, qytetarëve evropianë u jepet mundësia të parashtrojnë peticion në formë elektronike, si dhe më mirë ta ndjekin procesin e regjistrimit të parashtresave të ngjashme në Parlament.

Ueb portali është interaktiv, ofron mundësi të nënshkruhet peticioni që është dërguar, të bëhet kërkimi nëpër peticione para se të dërgohet peticion i ri, si dhe të ndiqet se çka po ndodhë me peticionin e parashtruar.
Procesi i peticioneve është i hapur dhe transparent, shumë peticione shqyrtohen në mbledhjet e komitetit të veçantë në PE, me pjesëmarrje aktive të parashtruesve të peticioneve që vazhdimisht informohen për secilën fazë të procesit të peticionit dhe për rezultatin përfundimtar.
http://www.petiport.europarl.europa.eu/petitions/en/main

Страна #

KUVENDI I REPUBLIKËS SË MAQEDONISË
- BE QENDRA E KUVENDIT -

VENDET ANËTARE TË BE-SË DO TË MUND TA KUFIZOJNË OSE NDALOJNË KULTIVIMIN E ORGANIZMAVE TË MODIFIKUARA GJENETIKISHT NË TERRITORIN E TYRE

«Votimi në Komitetin e Mjedisit Jetësor e tregoi konsensusin e gjerë për çështjen e OMGJ-së ndërmjet grupeve politike në Parlamentin Evropian»

Kultivimi i kulturave të modifikuara gjenetikisht në BE është çështje e cila në vitet e kaluara shkakton interes të madh. Veçanërisht zhvillohen diskutime të gjera për aplikimin e teknologjisë OMGJ te kulturat ushqimore. Kryesore janë dy rregulla evropiane, direktivat për leje për prodhim të OMGJ-së në BE dhe rregullat për përdorim të ushqimit dhe përbërjeve ushqimore të prodhuara nga kulturat e OMGJ-së të lejuara në BE.
Këshilli i Mjedisit Jetësor i BE-së, në mbledhjen e mbajtur më 12 qershor të këtij viti në Luksemburg, arriti marrëveshje për tekstin e draft-direktivës për organizmat e modifikuara gjenetikisht për ndryshimin e Direktivës 2001/18/KE. Sipas marrëveshjes së arritur, vendeve anëtare u mundësohet ta kufizojnë ose ndalojnë kultivimin e organizmave të modifikuara gjenetikisht në territorin e tyre.
Komiteti i Mjedisit Jetësor i Parlamentit Evropian më 11 nëntor të këtij viti e mbështeti planin me të cilin vendet anëtare të BE-së do të mund ta ndalojnë kultivimin e kulturave të OMGJ-së në territorin e tyre, edhe nëse kanë leje. Votimi në Komitetin tregoi se për këtë çështje të ndjeshme ka konsensus të gjerë ndërmjet grupeve politike në Parlamentin Evropian
Me masat e reja rriten mundësitë për kufizim të prodhimit të OMGJ-së, ndërsa vendimi për kultivimin e tyre do të jetë në autoritetet nacionale. Eurodeputetët theksuan se vendet anëtare doemos duhet të sigurojnë se kulturat e modifikuara gjenetikisht nuk i kontaminojnë kulturat tjera si dhe vëmendje të veçantë duhet kushtuar parandalimit të kontaminimit tejkufitar.

Me masat e miratuara për vendet anëtare do të sigurohet fleksibilitet nëse dëshirojnë që ta kufizojnë ose ndalojnë kultivimin e OMGJ-së në nivel të BE-së, ndërsa njëkohësisht do të avancohet mbrojtja. Vlerësimin e rreziqeve do ta bëjë Agjencia Evropiane e Sigurisë së Ushqimit, kompetente për efektet e drejtpërdrejta dhe të tërthorta të OMGJ-së mbi shëndetin e njerëzve dhe mjedisin jetësor, në bazë të principit të parambrojtjes. Në BE, për nevoja komerciale kultivohet misër i modifikuar gjenetikisht tip Mon 810, i autorizuar në vitin 1998. Në vitin 2013 ky lloj është kultivuar në Spanjë, Portugali, Çeki, Rumani dhe Sllovaki, në afro 150.000 hektarë, nga të cilat 137.000 hektarë vetëm në Spanjë. Në vitin 2010, për kultivimin dhe përpunimin industrial në BE është autorizuar patatja "Amfllora", por nga viti 2011 nuk është kultivuar më
http://www.europarl.europa.eu/news/en/news-room/content/

HULUMTIM DHE INOVACIONE TË PËRGJEGJSHME

Në kuadër të Kryesimit të Italisë me Këshillin e BE-së, në bashkëpunim me Komisionin Evropian, nga 19-21 nëntor të këtij viti në Romë u mbajt konferencë ndërkombëtare kushtuar shkencës, inovacioneve dhe shoqërisë. Qëllimi i ngjarjes ishte promovimi i dialogut të vërtetë dhe bashkëpunimi ndërmjet shkencës dhe palëve të interesuar nga shoqëria. Tema kryesore në debat ishte se si mund të kontribuojnë më mirë hulumtimi dhe inovacionet e përgjegjshme për shoqërinë, përmes aktiviteteve në gjashtë sferat kryesore: angazhimi publik, barazia gjinore, arsimi shkencor, shoqëria transparente, menaxhimi dhe etika. Në fokusin e konferencës ishte politika evropiane e hulumtimit dhe inovacioneve dhe aktivitetet e financuara nga BE-ja. Hulumtimi dhe inovacionet do të thonë se aktorët shoqërorë punojnë bashkërisht gjatë gjithë procesit. Hulumtimi dhe inovacionet e përgjegjshme paraqesin sfidë ambicioze në krijimin e politikës evropiane të hulumtimit dhe inovacioneve e cila i ndjek nevojat e shoqërisë dhe i përfshin të gjithë aktorët përmes qasjes participative inkluzive.
http://www.sis-rri-conference.eu/

Страна #

STRATEGJIA E BASHKIMIT EVROPIAN PËR RAJONIN TË ADRIATIKUT DHE JONIT

Në kuadër të Kryesimit të Italisë me Këshillin e BE-së, në bashkëpunim me Komisionin Evropian, më 18 nëntor të këtij viti në Bruksel u mbajt konferencë kushtuar Strategjisë së BE-së për rajonin e Adriatikut dhe Jonit. Këshilli Evropian në dhjetor të vitit 2012, kërkoi nga Komisioni Evropian të prezantojë strategji të re për rajonin e Adriatikut dhe Jonit, deri në fund të vitit 2014.
Në bazë të përvojave nga të dyja strategjitë ekzistuese makro-rajonale të BE-së, për rajonin e Detit Baltik dhe rajonin e Danubit, Komisioni më 17 qershor të këtij viti miratoi komunikim për Strategjinë për rajonin e Adriatikut dhe Jonit bashkë me planin e veprimit. Strategjia e re e përfshin edhe strategjinë detare për rajonin e cila u miratua nga Komisioni në nëntor të vitit 2012.
Konferenca u organizua me qëllim të krijimit të kornizës për zbatimin e strategjisë e cila do të vendoset përmes 4 shtyllave: "rritje e kaltër", lidhje e rajonit (energjetika dhe transporti), cilësia e mjedisit jetësor dhe turizmi i qëndrueshëm.
Strategjia bazohet në Iniciativën e Adriatikut dhe Jonit të ngritur në vitin 2000 nga tetë vende, nga të cilat 4 vende anëtare të BE-së (Kroacia, Greqia, Italia dhe Sllovenia), si dhe Mali i Zi, Serbia, Shqipëria dhe Bosnja e Hercegovina.
Serbia është përfshirë në strategjinë edhe krahas asaj që nuk ka dalje në det, ndërsa Republika e Maqedonisë dhe Kosova, megjithëse janë bërë insistime, nuk janë përfshirë për shkak të bllokadave ose kundërshtimeve të caktuara. Ajo që është me rëndësi është se Republika e Maqedonisë, nuk do të përjashtohet nga makro-projektet e BE-së, do të përfshihet në Programin për Evropën Juglindore, përmes Iniciativës ballkanike-mesdhetare.
Strategjia do të promovojë prosperitet të qëndrueshëm ekonomik dhe social të rajonit, përmirësim të konkurrencës, lidhje, mbrojtje të detit, mjedisit jetësor dhe ekosistemit.
Strategjia duhet të kontribuojë për integrim më të mirë në BE, të vendeve kandidate dhe kandidatëve potencialë për anëtarësim, nga rajoni.
Për implementim efikas të strategjisë duhet të sigurohen mekanizma të qëndrueshme të menaxhimit, udhëheqje të fuqishme politike, miratim efikas i vendimeve dhe organizim të mirë të aktiviteteve rrjedhëse.
Përmes fondeve evropiane strukturore dhe investuese (2014-2020) si dhe përmes Instrumentit për ndihmë paraaderuese, do të sigurohen mjete të konsiderueshme financiare për realizim të suksesshëm të strategjisë.
Korniza investuese për Ballkanin Perëndimor, gjithashtu siguron ndihmë financiare dhe teknike për investim strategjik, veçanërisht në infrastrukturën, efikasitetin energjetik dhe zhvillimin e sektorit privat. Përmes Bankës Evropiane të Investimeve dhe institucioneve financiare ndërkombëtare do të mund të sigurojë financim dhe ekspertizë plotësuese për mbështetjen e projekteve.
http://ec.europa.eu/regional_policy/cooperate/adriat_ionian/index_en.cfm
http://www.interacteu.net/macro_regional_strategies/macro_regional_strategies/283/3921

http://www.adriatic-ionian.eu/

« Republika e Maqedonisë, nuk do të përjashtohet nga makro-projektet e BE-së, do të përfshihet në Programin për Evropën Juglindore, përmes Iniciativës ballkanike-mesdhetare.

Страна #

KUVENDI I REPUBLIKËS SË MAQEDONISË
- BE QENDRA E KUVENDIT -

HUNGARIA VENDOS TATIME TË REJA

Parlamenti hungarez më 18 nëntor të këtij vitit miratoi tatime të reja indirekte të cilat do ti godasin kompanitë e huaja, por do të shprehen edhe në jetën e përditshme të qytetarëve. Pakoja tatimore në Parlament është miratuar me 128 vota "për" dhe 30 "kundër", ndërsa e majta opozitare nuk ka marrë pjesë në votim.
Është vendosur tatim i ri "tatim i sapunit", ndërsa tatimi i ushqimit të pashëndetshëm i njohur si "tatim i çips" i vendosur në vitin 2011 është zgjeruar dhe te artikujt tjerë, pijet alkoolike. Taksa ekologjike në të ardhmen do të zbatohet në shpamponët, sapunin dhe prodhimet tjera higjienike.
Tatimi i të ardhurave të medieve nga reklamat është zmadhuar për më shumë përqind.
Sipas Bashkimit Evropian, politika e këtillë është e dëmshme për rritjen, ndërsa llogaritjet janë se pjesëmarrja e tatimeve speciale në BPV të Hungarisë është rritur prej 0,5% në vitin 2009, prej 2,5% në vitin 2013.
Pakoja e tatimeve parasheh edhe masë e cila i prek të gjithë, por para të gjithave janë kompanitë e huaja. Në të ardhmen në supermarketet të ardhurat e të cilave tejkalojnë 300 miliard forintë, që është rreth miliard euro do të obligohen për analizë ushqimore të japin paraprakisht avans prej 6% nga bruto qarkullimi. Ky detyrim është quajtur "tatim Tesko" sipas emrit të zinxhirit të dyqaneve me pakicë Tesko.
Tatimi i internetit është vendosur dhe nuk është miratuar në korniza të pakos tatimore, pas pakënaqësisë së shprehur paraprakisht dhe protestave masive.
http://www.euractiv.com/sections/euro-finance/foreign-supermarket-chains-threatened-hungary-310174

ЕУ КАЛЕНДАР декември 2014

11. Konferenca vjetore e përkushtuar për klimën (Konventa kornizë e KB për ndryshime klimatike), 01-12 dhjetor 2014, Peru.
2. Dialogu evropian në nivel të lartë për arsimin në epokën digjitale, 11 dhjetor 2014, Bruksel, Belgjikë;
3. Sesion Plenar i Parlamentit Evropian, 15-18 dhjetor 2014, Strasburg, Francë;
4. Mbledhja e Këshillit të BE-së për punë të jashtme, 12-15 dhjetor 2014, Bruksel;
4. Mbledhja e Këshillit të BE-së për punë të jashtme, 16 dhjetor 2014, Bruksel;
6. Dita industriale-ekonomike evropiane, 15 dhjetor 2014;
7. Miratimi i Programit për punën e Komisionit Evropian për vitin 2015, 16 dhjetor 2014, Bruksel,
8. Mbledhja e Këshillit Evropian, 18 dhe 19 dhjetor 2014, Bruksel.
http://europa.eu/newsroom/calendar/

Страна #

KUVENDI I REPUBLIKËS SË MAQEDONISË

BE QENDRA E KUVENDIT

Adresa: 11 Tetori nr. 10, Shkup, 1000

telefoni: +389 2 3 11 22 55, lokali 414 dhe 289
faksi: +389 2 3 182 277
E-mail: nsei@sobranie.mk
zyra 019

www.sobranie.mk

Në Kuvendin e Republikës së Maqedonisë në periudhën janar 2011-qershor 2012 u realizua Projekti IPA për "Ndihmë teknike për Parlamentin", qëllimi i përgjithshëm i të cilit ishte përforcimi i kapacitetit institucional të Kuvendit dhe me atë përmirësimi i transparencës dhe përgjegjësisë së tij para qytetarëve.
Në kuadër të projektit IPA, u sigurua ndihmë financiare dhe profesionale për vendosjen e BE qendrës në Kuvend.
Qëllimi i formimit të BE qendrës është që deputetëve në Kuvendin e Republikës së Maqedonisë dhe Shërbimit të Kuvendit t'u sigurohet qasje më e mirë në informatat lidhur me çështjet e BE-së .